Yangi masjid (Komotini). Yangi masjid (, ) – 1585-yilga oid Gretsiyaning Komotini shahridagi Usmonli masjidi. Bu Gretsiyadagi yagona saqlanib qolgan inshoot boʻlib, unda 1580-yillarda (Iznik kulolchilik sanʼatining gullab-yashnagan davri) yasalgan Iznik gʻishtlari ishlatilgan. Masjid Komotinining markazida, Rodop prefekturasining muftiyligi yonida joylashgan. Masjid yonida Komotini soat minorasi va uning atrofida Usmonli turk hammomlari mavjud. Qizigʻi shundaki, yangi masjid 1608-yilda qurilgan eski masjiddan ham oldin barpo etilgan. Tarixi. Bu masjid asoschisi Sulton Ahmad I (1606–1613) va Usmon II (1618–1622) davrlarida bosh moliya vaziri (deftardor) boʻlgan Ekmekçizade Ahmad poshaga tegishli. Uning kulliyasiga madrasa, qoʻsh hammom (hozir vayronaga aylangan) va maktab kirgan. Masjidning hozirgi koʻrinishi 1902-yilga tegishli. Bino kvadrat shaklidagi namozxonaga ega boʻlib, meʼmorchiligida yunon neoklassitsizm estetikasi taʼsiri seziladi. 2007–2008-yillarda masjid taʼmirlangan. Hozirda u Komotini (turkcha Gümülcine)ning katta musulmon jamoati uchun asosiy namoz oʻqish joyi hisoblanadi.